TV6 Norge (Kinnevik)

For en senere norsk tv-kanal, se TV6 Norge (Viaplay)

TV6 Norge var en norsk riksdekkende reklamefinasiert TV-kanal som eksisterte fra 1995 til 1996. TV6 var en nisjekanal med kvinner som sin målgruppe, noe som ble gjenspeilt i programmer som blant annet amerikanske talkshowet Ricki Lake Show og det egenproduserte moteprogrammet Moteplaneten. På grunn av lave seertall ble den i juli 1996 slått sammen med ZTV Norge og Sportskanalen til 3+.Dagbladet - Tre kanaler blir til én (28.5.1996)

Kanalsjef var Nina Grann. 

TV6 var en søsterkanal til svenske TV6, som på den tiden var ledet av Brita Sohlberg.

Seertall og markedsandeler
Kanalen var kun tilgjengelig via kabel-TV den første tiden, noe som gjorde at den kun hadde et seerpotensial på 500 000.VG - Bare 500 000 kan se TV6 (8. mars 1995)VG, 09.03.1995 - side: 55 Etter et halvt års tid kunne rundt en million nordmenn ta inn kanalen.VG - 35% tar inn TV+ (02.09.1995)

Kanalen hadde meget lave seertall.VG - TV+ opp mot 60 000 (17.7.1995) En undersøkelse foretatt av MMI høsten 1995 viste at den hadde en markedsandel på bare 0,3% av den totale TV-tittingen. Målingen var hentet fra i alt åtte TV-uker fra uke 36 til uke 43. (til sammenligning hadde NRK en andel på 41,9%, TV2: 33,3%, TVNorge: 7,7%, TV3: 6,1%, og TV+: 0,9%).VG, 18.12.1995

På grunn av de lave seertallene ble den i juli 1996 slått sammen med ZTV Norge og Sportskanalen til kanalen 3+. Levetiden til 3+ ble imidlertid en svært kortlivet affære og den ble nedlagt allerede i oktober samme år. Kanalen hadde da et underskudd på 30 millioner kroner.VG - 3+ legges ned (01.10.1996 - Side: 53)

Sentrale personer i kanalen
Nina Grann, kanalsjef
Solveig Otnes, programleder for MoteplanetenNanna Bjone, programleder for Mye Mere Menn'' (1995)VG - BJONE TAS AV LUFTEN (23.07.1995) «Kvinnekanalen TV6 og daglig leder Nina Grann har valgt å ta av «Mye Mere Menn» med Nanna Bjone fra programmenyen. Det såkalte erotikkshowet med menn i hovedrollen, ble ikke den suksessen TV6 hadde håpet på.»

Referanser

Kategori:Norske TV-kanaler
Kategori:TV-kanaler etablert i 1995
Kategori:Opphør i 1996